b'\n_START_ARTICLE_\nCris Morena\n_START_SECTION_\nBiografija\n_START_PARAGRAPH_\nCris Morena yra tre\xc4\x8dias vaikas \xc5\xa1eimoje i\xc5\xa1 keturi\xc5\xb3. T\xc4\x97tis \xe2\x80\x93 in\xc5\xbeinierius, mama \xe2\x80\x93 sociolog\xc4\x97. Pati Cris mok\xc4\x97si vienoje vienuoli\xc5\xb3 mokykloje, San Martine. Pastate, kuriame ji gyveno b\xc5\xabdama paaugl\xc4\x97, buvo fotografo, kuris dirbo viename garsiame \xc5\xbeurnale, kaimyn\xc4\x97. Jis jai pasi\xc5\xabl\xc4\x97 dirbti fotomodeliu, Cris sutiko ir taip prad\xc4\x97jo savo karjer\xc4\x85. B\xc5\xabdama 17 met\xc5\xb3 ji ilgam tapo kai kuri\xc5\xb3 kompanij\xc5\xb3 veidu. \xc5\xa0iek tiek v\xc4\x97liau jai buvo pasi\xc5\xablyta prisid\xc4\x97ti prie naujai kuriamos laidos apie paauglius, pavadinimu "Vol Tops"._NEWLINE_Suk\xc5\xabrusi \xc5\xa1eim\xc4\x85 ji nusprend\xc4\x97 palikti darb\xc4\x85 televizijoje ir r\xc5\xabpintis \xc5\xa1eima. V\xc4\x97liau prad\xc4\x97jo vaidinti nedideliuose teatruose bei filmuotis telenovel\xc4\x97je "Dulce Fugitiva"._NEWLINE_1980 m. prasid\xc4\x97jo jos, kaip muzikos kompozitor\xc4\x97s, karjera. V\xc4\x97liau, kai baig\xc4\x97 solfed\xc5\xbeio bei pianino specialybes Cris \xc4\x97m\xc4\x97 versti savo poemas \xc4\xaf dainas. Be to, ji para\xc5\xa1\xc4\x97 nema\xc5\xbeai muzikos ne vienam serialui bei \xc5\xbevaig\xc5\xbed\xc4\x97ms. \xc5\xa0iandien \xc5\xbeinoma apie 300 jos darb\xc5\xb3, tarp j\xc5\xb3 \xe2\x80\x93 "\'Rebelde Way", "Rincon de Luz", "Alma Pirata", "Chiquititas", "Floricienta" ir kiti._NEWLINE_Prodiuser\xc4\x97 ir toliau bendradarbiauja su Telefe televizija. 2008 metams ji paruo\xc5\xa1\xc4\x97 telekomedij\xc4\x85 "Bella y Bestia" ("Gra\xc5\xbeuol\xc4\x97 ir Pabaisa"), su tais pa\xc4\x8diais pagrindiniais aktoriais kaip ir 2004 met\xc5\xb3 seriale "Amor Mio" ("Mano Meil\xc4\x97") \xe2\x80\x93 Romina Yan (Cris ir Yankelevich dukra) bei Damian de Santo. Ji bus trij\xc5\xb3 vaik\xc5\xb3 mama, o jis trij\xc5\xb3 mergai\xc4\x8di\xc5\xb3 t\xc4\x97vas, po to jie susipa\xc5\xbeins, \xc4\xafsimyl\xc4\x97s vienas kit\xc4\x85 ir dvi \xc5\xa1eimos susijungs \xc4\xaf vien\xc4\x85. \xc5\xa0iame seriale, taip pat vaidins ir Isabel Macedo, Mercedes Funes, Camila Bordonaba ir Gast\xc3\xb3n Ricaud._NEWLINE_Didelio pasisekimo d\xc4\x97ka jaunimo serialas "Casi \xc3\x81ngeles" ("Beveik Angelai") tur\xc4\x97s ir antr\xc4\x85j\xc4\xaf sezon\xc4\x85. \xc5\xbdiemos atostogose Emilia Attias ir Nicol\xc3\xa1s V\xc3\xa1zquez "siaut\xc4\x97jo" CA teatre, kurio at\xc4\x97jo pasi\xc5\xbei\xc5\xabr\xc4\x97ti daugiau nei 10 t\xc5\xabkstan\xc4\x8di\xc5\xb3 \xc5\xbemoni\xc5\xb3. Taigi tiek serialas, tiek teatras atne\xc5\xa1\xc4\x97 didel\xc4\xaf pasisekim\xc4\x85._NEWLINE_Prodiuser\xc4\x97 taip pat dirba projekte, kuriame vienas i\xc5\xa1 pagrindini\xc5\xb3 aktori\xc5\xb3 yra Benjam\xc3\xadn Rojas. Kai kas kalba, kad Cris prodiusiuos dar vien\xc4\x85 projekt\xc4\x85 su viena i\xc5\xa1 "Casi \xc3\x81ngeles" aktori\xc5\xb3 \xe2\x80\x93 Mariana Esp\xc3\xb3sito.'